4. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

กลุ่มฯ ดำเนินธุรกิจให้บริการใน 3 สายธุรกิจหลัก ได้แก่

(1) Shipper Owned Container หรือ SOC

(2) Carrier Owned Container หรือ COC

(3) การให้บริการที่สร้างมูลค่าเพิ่มในด้านโลจิสติคส์

ธุรกิจประเภท SOC
ให้บริการขนส่งในเส้นทางระหว่างเมืองท่าหลักที่เป็นศูนย์กลางการขนถ่ายสินค้ากับเมืองท่าย่อยทั้งต้นทางและปลายทางที่อยู่ในละแวกใกล้เคียง
ในธุรกิจประเภท SOC นั้น กลุ่มฯ จัดการขนส่งตู้คอนเทนเนอร์ให้แก่ลูกค้าที่มีตู้คอนเทนเนอร์
ลูกค้าในกลุ่มนี้ได้แก่ สายการเดินเรือหลัก หรือ Main Line Operator
ที่ทำหน้าที่ขนส่งสินค้าระหว่างทวีป ผู้ประกอบการขนส่งที่ไม่มีเรือเป็นของตนเอง หรือ NVOCC
ผู้ประกอบการขนส่งถังบรรจุเคมีภัณฑ์ (ISO tank) และเจ้าของตู้สินค้า โดยกลุ่มฯ
เป็นผู้ขนส่งตู้สินค้าเหล่านี้ระหว่างท่าเรือในเมืองท่าต่างๆ ในภูมิภาค

สำหรับ Main Line Operator แล้ว
จำเป็นต้องมีผู้ประกอบการกองเรือฟีดเดอร์ที่ช่วยให้บริการขนส่งตู้สินค้าโดยลำเลียงตู้สินค้าจากเมืองท่าใกล้เคียงมายังเรือใหญ่และในขณะเดียวกัน
รับตู้สินค้าจากเรือใหญ่กลับไปส่งยังเมืองท่าเล็กๆเหล่านั้นด้วยการที่ Main Line Operator
นิยมใช้เรือเดินสมุทรที่มีระวางขนาดใหญ่ขึ้นในการให้บริการขนส่งสินค้าในเส้นทางการค้าระหว่างซีกโลกตะวันออกและตะวันตก
การขนถ่ายสินค้าโดยกองเรือฟีดเดอร์จากเมืองท่าในละแวกใกล้เคียงสู่เรือใหญ่ให้เต็มลำเรือได้อย่างรวดเร็วและใช้เวลาเพียงช่วงสั้นๆ
อยู่หน้าท่าเรือมีความสำคัญและจำเป็นอย่างยิ่ง

ด้วยเหตุนี้ การที่กลุ่มฯ สามารถตอบสนองความต้องการของลูกค้าประเภท Main Line Operator
โดยเสนอบริการที่มีความถี่ของเที่ยวการเดินเรือสูงเพื่อรับส่งสินค้าระหว่าง “เมืองท่าหลัก” และ
“ท่าเรืออื่นๆ” ในภูมิภาค จึงถือเป็นภารกิจที่สำคัญของกลุ่มฯ ในธุรกิจประเภท SOC ในปัจจุบันกลุ่มฯ
ให้บริการขนส่งสินค้าแบบฟีดเดอร์แก่เมืองท่าหลักต่างๆ ในภูมิภาค เช่น สิงคโปร์ ฮ่องกง และดูไบ

นอกจากธุรกิจประเภท SOC แล้ว กลุ่มฯ ให้บริการตู้คอนเทนเนอร์ของกลุ่มฯ กว่า 76,308 ทีอียู
แก่ผู้นำเข้าและผู้ส่งออกสินค้าโดยตรง ในเส้นทางเดินเรือที่กลุ่มฯ ดำเนินงานอยู่
นับจากช่วงต้นทศวรรษที่แล้ว ธุรกิจประเภท COC
เติบโตอย่างมั่นคงในสัดส่วนที่สูงเป็นเวลาต่อเนื่องมาหลายปี

สายงานหลักที่สาม คือการให้บริการที่สร้างมูลค่าเพิ่มในด้านโลจิสติคส์ โดยในช่วงหลายปีที่ผ่านมา
สายงานนี้เติบโตอย่างต่อเนื่อง
เป็นธุรกิจที่ให้บริการตั้งแต่การดำเนินพิธีศุลกากรและขนส่งสินค้าภายในประเทศไปสู่การรับจัดการด้านโลจิสติคส์
ซึ่งรวมถึงการบริหารสินค้าคงคลังและการขนส่งสินค้าข้ามประเทศ ตลอดจนการจัดการและบริหาร
“โซ่อุปทาน” หรือ Supply Chain ในประเทศต่างๆ กลุ่มฯ
ออกแบบธุรกิจที่สร้างมูลค่าเพิ่มในลักษณะนี้เพื่ออำนวยความสะดวกและตอบสนองความต้องการในการขนส่งสินค้าอย่างครบวงจร

สำหรับสิทธิหรือข้อจำกัดในการประกอบธุรกิจมีดังต่อไปนี้

บริษัทฯ มีเรือ 4 ลำ ที่ได้รับการส่งเสริมจากคณะกรรมการส่งเสริมการลงทุน

+---------------+--------------------------+--------------------------+
|   ชื่อเรือ       |   วันที่ได้รับการส่งเสริม       | วันหมดอายุตามบัตรส่งเสริม     |
+---------------+--------------------------+--------------------------+
|   เรืออุรุภูมิ     |   24 กุมภาพันธ์ 2548        | 23 กุมภาพันธ์ 2556          |
+---------------+--------------------------+--------------------------+
|   เรือวีระภูมิ    |   16 มีนาคม 2548          | 15 มีนาคม 2556            |
+---------------+--------------------------+--------------------------+
|   เรือวนภูมิ     |   13 มกราคม 2549         | 12 มกราคม 2557           |
+---------------+--------------------------+--------------------------+
|   เรือศุทราภูมิ   |   13 มกราคม 2549         | 12 มกราคม 2557           |
+---------------+--------------------------+--------------------------+

เรือที่รับการส่งเสริมการลงทุนได้รับสิทธิตามสิทธิบัตรดังนี้

  1.
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมกำหนด

  8 ปี นับแต่วันที่เริ่มมีรายได้จากการประกอบกิจการนั้น

2.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตาม

  มาตรา 31
  ไปรวมคำนวณเพื่อเสียภาษีเงินได้ตลอดระยะเวลาที่ได้รับการส่งเสริมยกเว้นภาษีเงินได้นิติ

  บุคคลนั้น

3.  ได้รับยกเว้นอากรขาเข้าสำหรับเรือ

นอกจากนี้ บริษัทฯ ยังมีเรืออีก 6 ลำ คือ เรืออนันต์ภูมิ เรือปาณิภูมิ เรืออิธภูมิ เรือรัฐภูมิ
เรือศุภภูมิ และเรือนันทภูมิ ขอรับสิทธิตามพระราชกฤษฎีกาฉบับที่ 314
หลังจากสิ้นสุดการได้รับการส่งเสริมจากคณะกรรมการส่งเสริมการลงทุน

สำหรับบริษัทเจ้าของเรือซึ่งเป็นบริษัทย่อยในสิงคโปร์ ได้แก่ บริษัท Regional Container
Lines Pte. Ltd. ได้รับสิทธิยกเว้นไม่ต้องเสียภาษีเงินได้นิติบุคคลโดยไม่มีกำหนดระยะเวลา
อีกทั้งเรือที่นำเข้าประเทศไม่ต้องเสียอากร ขาเข้า

(2) การตลาดและภาวะการแข่งขัน

(1) ลักษณะการตลาด

แม้ว่ากลุ่มฯ จะมีบริษัทย่อยกระจายอยู่ตามประเทศต่างๆ ในภูมิภาค คือ ไทย สิงคโปร์ ฮ่องกง
มาเลเซีย ฟิลิปปินส์ เกาหลี และสาธารณรัฐประชาชนจีน ทำให้กลุ่มมีการจัดโครงสร้างรายได้
ทั้งแบ่งตามภูมิศาสตร์ และแบ่งตามบริษัทฯ และบริษัทย่อย แต่ในความเป็นจริงแล้วกลุ่มฯ
บริหารธุรกิจในรูปแบบเครือข่ายภูมิภาค (Regional Network)
เพราะเป็นการขนส่งตู้คอนเทนเนอร์ทางทะเลระหว่างประเทศ
มิได้เจาะจงเฉพาะประเทศใดประเทศหนึ่ง บางครั้งเส้นทางเดินเรือครอบคลุมไปถึง 4-5
เมืองท่าในหลายๆ ประเทศ ซึ่งเป็นการยากที่จะจำแนกรายได้ของเมืองท่าต่างๆ
ให้สอดคล้องกับโครงสร้างรายได้ตามภูมิศาสตร์ การบริหารแบบเครือข่าย
ทำให้กลุ่มฯสามารถให้บริการลูกค้าได้ทั่วถึงและมีประสิทธิภาพมากกว่า ขณะเดียวกันกลุ่มฯ
มีกองเรือขนาดใหญ่ ทำให้สามารถให้บริการจำนวนเที่ยวเรือได้มากและสม่ำเสมอ
และด้วยกองเรือที่มีอายุน้อยทำให้มีต้นทุนในการเดินเรือที่ต่ำ
เป็นการได้เปรียบเชิงกลยุทธ์เหนือคู่แข่ง

ในกรณีลูกค้าประเภทสายการเดินเรือหลัก หรือ Main Line Operators (SOC) กลุ่มฯ
ใช้วิธีจัดจำหน่ายตรง ส่วนลูกค้าประเภทผู้ผลิตโดยตรง (COC) จะใช้วิธีจัดจำหน่ายผ่านตัวแทน
ในประเทศที่มีปริมาณสินค้าเข้าออกมาก กลุ่มฯ จะจัดตั้งบริษัทย่อย / บริษัทร่วมทำหน้าที่ตัวแทน
แต่ถ้ามีปริมาณสินค้าน้อย กลุ่มฯ จะแต่งตั้งตัวแทนในประเทศนั้นๆ
และจ่ายค่าบริหารจัดการตามยอดขาย ตัวแทนแต่งตั้งรายใดมีผลงานไม่ดี และ/หรือ ผิดสัญญา กลุ่มฯ
สามารถบอกเลิกสัญญาการเป็นตัวแทนแต่งตั้งได้ ปัจจุบัน กลุ่มฯ ใช้ตัวแทนแต่งตั้งค่อนข้างน้อย
ส่วนใหญ่เป็นบริษัทย่อยหรือบริษัทร่วมของกลุ่มฯ

ในแง่ของจำนวนระวางบรรทุกในปี 2555 ลูกค้าร้อยละประมาณ 50.1 (จำนวนระวางบรรทุก
1,119,123 ทีอียู) เป็นสายการเดินเรือหลัก Main Line Operator (SOC) และลูกค้าร้อยละ
49.9 (จำนวนระวางบรรทุก 1,114,414 ทีอียู) เป็นผู้ผลิตโดยตรง (COC)
สินค้าที่รับขนส่งมีความหลากหลายและแตกต่างกันในแต่ละเส้นทางเดินเรือ สินค้าที่กลุ่มฯ
รับขนส่งมีทั้งสินค้าเกษตรกรรมและสินค้าอุตสาหกรรม สินค้าวัตถุดิบ
สินค้ากึ่งสำเร็จรูปและสินค้าสำเร็จรูป สำหรับยอดขายรวมของลูกค้าที่มียอดขายสูงสุด 10
รายแรกระหว่างปี 2552-2555 ของกลุ่มฯ คิดเป็นร้อยละจากยอดขายรวมของบริษัทฯ
และบริษัทย่อย มีดังนี้

  ----------------------------- ---------- ---------- ---------- ----------
                                2555       2554       2553       2552

  ลูกค้ายอดขายสูงสุด 10 รายแรก      18         19         23         28
  ----------------------------- ---------- ---------- ---------- ----------

หมายเหตุ : ไม่มีลูกค้ารายใดที่มียอดขายสูงเกินร้อยละ 10 ของยอดขายรวมของกลุ่ม

(ข) ภาวะการแข่งขัน

เนื่องจากเมืองท่าต่างๆ ภายในภูมิภาคใช้นโยบายเสรี
ทำให้เรือสินค้าสามารถเข้าเทียบท่าและใช้บริการตามท่าเรือต่างๆ ได้
จึงเป็นการง่ายที่จะเกิดผู้ประกอบการรายใหม่ๆ
แต่ความสำเร็จในการประกอบการย่อมขึ้นอยู่กับความได้เปรียบทางด้านการตลาด การเงิน
การบริหาร และการเดินเรือ
โดยปกติแล้วเส้นทางเดินเรือใดที่มีโอกาสทำกำไรได้มากมักจะมีคู่แข่งเพิ่มขึ้นมาก
แต่เมื่อโอกาสในการทำกำไรลดลงคู่แข่งจะลดน้อยลงไปด้วย
สำหรับแนวโน้มการพัฒนาและการเจริญเติบโตในอุตสาหกรรมขนส่งแบบฟีดเดอร์นั้น
มีการพัฒนาเครือข่าย การให้บริการในรูปแบบของการขนส่งต่อเนื่อง (Multimodal Transport)
หมายถึงการบริการขนส่งที่ครอบคลุมตั้งแต่ต้นทางที่อยู่ของผู้ขายไปยังปลายทางที่อยู่ของผู้ซื้อ
โดยรวมถึงการขนส่งทางบกและทางรถไฟ เป็นต้น

ธุรกิจการเดินเรือขนส่งสินค้าด้วยตู้คอนเทนเนอร์จึงเป็นธุรกิจที่มีการแข่งขันสูงและขึ้นกับอุปสงค์และอุปทานของสินค้าและจำนวนเรือเป็นหลัก
ทั้งนี้ ภายหลังจากวิกฤตเศรษฐกิจในระยะ 5 ปีที่ผ่านมา
ปริมาณการเติบโตของการค้ากระจุกตัวอยู่เฉพาะในภูมิภาคเอเชีย
โดยมีเศรษฐกิจของจีนและอินเดียเป็นผู้นำการเจริญเติบโต
ทำให้ภูมิภาคเอเซียมีการเติบโตมากเป็นอันดับหนึ่งของโลก
ในขณะที่ยุโรปและสหรัฐอเมริกายังคงเผชิญกับปัญหาเศรษฐกิจชะลอตัว และกำลังซื้อที่ลดลง
ทำให้สายการเดินเรือข้ามทวีปต่างนำเรือขนาดใหญ่เข้ามาให้บริการในภูมิภาคเอเชียแข่งขันกับผู้ประกอบการสายเรือฟีดเดอร์โดยตรง
ประกอบกับมีเรือใหม่เข้ามาให้บริการในตลาดเพิ่มขึ้น ก่อให้เกิดภาวะกำลังบรรทุกล้นตลาด
การแข่งขันที่รุนแรงซึ่งกดดันอัตราค่าระวางในขณะที่ราคาน้ำมันปรับตัวสูงขึ้นอย่างต่อเนื่องได้ส่งผลกระทบต่อปริมาณการขนส่งและรายได้ของกลุ่มฯ

(3) การจัดหาผลิตภัณฑ์หรือบริการ

(1) จำนวนเรือและกำลังบรรทุกรวม

เรือคอนเทนเนอร์เป็นทรัพย์สินสำคัญที่กลุ่มฯ ใช้ให้บริการขนส่งสินค้าแก่ลูกค้า ณ สิ้นปี 2555 กลุ่มฯ
เป็นเจ้าของเรือรวมทั้งหมด 33 ลำ และมีการทำสัญญาชาร์เตอร์เรือ (Charter-in vessel)
มาเสริมระวางอีก 9 ลำ กำลังผลิตและจำนวนบรรทุกรวมระหว่างปี 2553-2555 สรุปได้ดังนี้

  --------------------------- --------------- --------------- ------------
                              2555            2554            2553

  กำลังผลิต (Teu)               1,946,533       2,056,266       2,224,228

  จำนวนบรรทุก (Teu)            2,233,642       2,338,756       2,521,696

  อัตราการใช้กำลังผลิต (Load      115%            114%            113 %
  Factor)                                                     
  --------------------------- --------------- --------------- ------------

โดยปกติแล้วการทำสัญญาชาร์เตอร์เรือ ไม่ว่าจะเป็นการชาร์เตอร์เรือของกลุ่มฯ ออกไป หรือ
การชาร์เตอร์เรือจากภายนอกเข้ามาให้บริการตามความจำเป็นทางธุรกิจ
จะกำหนดระยะเวลาตามที่จะตกลงกัน อัตราค่าชาร์เตอร์จะคงที่ตลอดอายุสัญญา
เมื่อมีการต่อสัญญาใหม่จะมีการทบทวนอัตราค่าชาร์เตอร์ที่สอดคล้องกับสภาวะตลาด
โดยปกติในการทำสัญญาชาร์เตอร์เรือ เจ้าของเรือจะเป็นผู้จัดหาลูกเรือ
จ่ายค่าบำรุงรักษาซ่อมแซมและค่าประกันภัยสำหรับตัวเรือและลูกเรือ
สัญญาชาร์เตอร์ดังกล่าวจะระบุชื่อของคู่สัญญา ระยะเวลาของสัญญา
อัตราค่าชาร์เตอร์ต่อวันเป็นเงินเหรียญสหรัฐฯ ตามหลักสากล และสถานที่ส่งมอบเรือ เป็นต้น

อนึ่ง กลุ่มฯ มีเรือใหม่ที่อยู่ระหว่างต่อสร้าง 2 ลำที่ประเทศเกาหลี
และได้รับความสนับสนุนทางการเงินจากธนาคารเพื่อการส่งออกและนำเข้าแห่งประเทศไทย
โดยกำหนดรับมอบเรือทั้ง 2 ลำ ในเดือนกุมภาพันธ์ และ พฤษภาคม 2556 ตามลำดับ

(2) วัตถุดิบเหลือใช้ที่มีผลกระทบต่อสิ่งแวดล้อม

ในปัจจุบันทางกลุ่มฯ ไม่มีปัญหาเกี่ยวกับวัตถุดิบเหลือใช้ที่มีผลกระทบต่อสิ่งแวดล้อม
โดยปกติแล้ววัตถุดิบเหลือใช้ที่เกิดขึ้นเรือซึ่งได้แก่ กากน้ำมัน (Oil residue) ของโสโครก
(Sewage) และขยะต่างๆ (Garbage)
ถูกทำการกำจัดตามวิธีการที่กำหนดโดยรัฐชายฝั่งและตรงตามมาตรฐานสากลในการกำจัดขยะ
นอกจากนั้นแล้ว
เรือปฏิบัติตามข้อบังคับขององค์การทางทะเลระหว่างประเทศโดยไม่ทิ้งของเสียจากเรือลงสู่ทะเล
เรือทุกลำได้รับการรับรองจากรัฐบาลของประเทศที่เรือชักธงหรือสถาบันรับรองมาตรฐานเรือว่า
การจัดเก็บของเสีย การกำจัดของเสีย และอุปกรณ์ที่เกี่ยวข้องเป็นไปตามข้อบังคับสากล
นอกจากนี้กลุ่มฯ
ได้ซื้อประกันภัยคุ้มครองความเสียหายต่อสิ่งแวดล้อมของเรือทุกลำจากการเกิดอุบัติเหตุอีกด้วย

(4) งานที่ยังไม่ได้ส่งมอบ

ไม่มี